runetrust/blame-folketinget-dk huggingface dataset:
Mette Hjermind Dencker (DF), 2019-11-27:
Jeg vil bare gøre opmærksom på, at Landdistrikternes Fællesråd altså er den organisation i Danmark, som har allerbedst fat i de danske landdistrikter, og derfor ser vi dem i Udvalget for Landdistrikter og Øer som vores fornemste sparringspartnere, og derfor vil jeg også opfordre ministeren til generelt at tage den her organisation meget mere alvorligt, end hvad vi har set hidtil.
Gitte Seeberg (KF), 2001-05-04:
Vi synes, at det skal være en frivillig sag, men vi vil da gerne opfordre til, at man gør det, for som jeg sagde i mit indlæg, så tror jeg, at det er en god idé, at man får tingene ud i udbud for på den måde at se, hvad det er for nogle opgaver, man ønsker at få løst, og så se, om der er en bedre og en billigere måde at gøre det på.
Line Barfod (EL), 2009-05-26:
Mange af os kan altså godt huske de her aktiveringsfabrikker, hvor de unge, som stod på tærskelen til at skulle i gang på arbejdsmarkedet, gå i gang med deres arbejdsliv, blev sat til at samle dippedutter, som de jo godt vidste at maskiner kunne samle langt, langt hurtigere og langt mere effektivt, og hvor der ikke var nogen som helst opkvalificering i det, ingen udsigt til, at de kunne få noget, som kunne betyde, at de kunne komme i arbejde og komme i gang med deres arbejdsliv.
Lars Løkke Rasmussen (V), 2011-05-31:
Når vi overhovedet har de her familiesammenføringsregler, er det jo, fordi vi er nødt til at forholde os til den virkelige verden, vi lever i, hvor Danmark, på trods af at oppositionen forsøger at tale os ned i et sort hul, fortsat er et smørhul.
Per Clausen (EL), 2010-02-09:
Der savner jeg måske, at vi i den socialpolitiske debat også forholder os til den store gruppe af mennesker, som i kraft af den systematiske forringelse af overførselsindkomsterne, som er sket i de senere år, oplever fattigdom, hvilket jo lige præcis er med til at skabe den sociale arv, der gør, at vi får børn, som har en usund barndom.
Johs. Poulsen (RV), 2010-11-25:
Jeg vil da sige, at jeg tror, der findes forældre, familier i små landsbyer, hvor man får nedlagt sin folkeskole, der oplever det som en nødvendighed at have en skole i området, og som derfor føler sig tvunget til – fordi det offentlige tilbud forsvinder – at betale for en privat ordning i stedet for og derfor pålægges en udgift.
Anne Grete Holmsgaard (SF), 2003-04-24:
For mig er det interessant at finde ud af, hvor fejlene er begået, sådan at man kan blive klogere af det her, og for mig er det afgørende, at vi ikke får afsporet denne her debat, så den mere kommer til at handle om noget andet end om det egentlig substantielle, nemlig barmarksværkerne.
Anne Paulin (S), 2016-03-17:
Så helt konkret vil jeg høre, hvad ordføreren vil gøre for at sikre, at de her borgere ikke bliver urimeligt ramt, og om ordføreren kan løfte sløret for, om der kommer nogen form for anden hjælp, f.eks. til de krigsveteraner, som nu bliver rigtig hårdt ramt på pengepungen.
Mattias Tesfaye (S), 2017-12-01:
Jeg er selv lidt i tvivl om, hvor mange unge det reelt er, vi snakker om – altså, hvor mange af de unge der i dag bliver erklæret ikke uddannelsesparate på grund af svage sociale og personlige kompetencer, men som så samtidig er virkelig dygtige til at reparere en knallert.
Kristian Thulesen Dahl (DF), 2002-03-19:
Det står klart i alle de finanslovsændringsforslag, vi har haft med at gøre, og vi vil ikke have noget imod, at man i de kommende år fortsætter bestræbelserne på at bringe den ene procent, Danmark giver i 2002 med det finanslovforslag, der efter al sandsynlighed bliver vedtaget i morgen, længere ned i de kommende år og bruger det råderum, man skaber, til velfærdsforbedringer her i Danmark.
Poul Nyrup Rasmussen (S), 1999-12-02:
De fleste af disse initiativer er præcist rettet mod det, som forespørgslen i dag sætter fokus på: samspillet mellem familieliv og arbejdsliv, og jeg er også glad for, at vi har haft held til at få forhandlet os frem til, at en stor del af disse initiativer nu er indgået som led i finansloven for år 2000.
Kim Mortensen (S), 2005-11-22:
Vi ønsker derfor under det kommende udvalgsarbejde at stille spørgsmål til, hvorledes regeringen konkret har tænkt sig at inddrage CVU’erne og centrene for undervisning i det fremtidige arbejde, og herunder bede undervisningsministeren dokumentere, at det, som vi kan forstå alle har rost – det forsknings- og udviklingsarbejde, der i dag foregår i SPF – kan varetages lige så godt her.
Pernille Skipper (EL), 2015-05-21:
Mener hr. Jeppe Mikkelsen, at det er korrekt, eller må hr. Jeppe Mikkelsen nok sige, at det ikke er korrekt, og at pointen netop er, at PET skal kunne tilgå oplysninger om os alle sammen, også selv om de ikke har en konkret mistanke mod en specifik person?
Søren Egge Rasmussen (EL), 2021-05-11:
Hvis vi ser på biomasseforbruget og biogasforbruget, er vi jo et sted, hvor vi kun kan have biogassen på så højt et niveau, fordi vi importerer soja fra et areal, der svarer til Sjælland, og dermed kan have ekstra husdyr i Danmark og dermed mere gødning, som kan puttes i et biogasanlæg.
Jesper Petersen (S), 2016-12-09:
Og jeg vil bare bede skatteministeren om at få svar på det, jeg ikke har kunnet få svar på indtil nu, altså en redegørelse for, hvad det er for en mekanisme, der gør, at det er så kraftige effekter på arbejdsudbuddet, som man har lagt ind i beregningerne her, og måske også en oplysning om – hvilket ikke fremgår af lovforslaget – hvor stor en del af adfærdseffekterne der ved det her lovforslag henføres til arbejdsudbudseffekter og altså ikke et øget salg, fordi afgiften er blevet lavere.
Margrethe Vestager (RV), 2000-11-21:
Jeg håber, at der meget snart vil komme en afklaring, og jeg synes, det vil tjene Danmark bedst at underskrive protokollen, men jeg synes, det vil være sært, at man som effekt af underskrivelsen af en tillægsprotokol, ganske vist med et væsentligt indhold, men alligevel, skulle bruge det som anledning til at foretage væsentlige og også meget, meget vidtrækkende kirkepolitiske dispositioner.
Line Barfod (EL), 2004-02-26:
Men for de forældre, der ikke kan finde ud af det, bruger statsamterne jo i dag lang tid på netop at sidde og diskutere, hvornår der skal spilles fodbold, hvornår der er ferie, alle de der mange forskellige ting, som man prøver at få til at gå op i en højere enhed.
Irene Simonsen (V), 2004-03-17:
et udvalgsarbejde, hvor vi skal sætte os ned og i den grad arbejde i dybden med tingene og spørge, hvad vi kan gøre, og hvad der er muligt, for der er ingen tvivl om, og det tror jeg alle partier herinde er enige om, at et selvmord blandt unge altid er et for meget, Det er tragisk, det er sørgeligt, og de mennesker, der bliver ramt af det, kan man kun have medfølelse med. Men det er jo også problematisk, og jeg synes jo, at den hidtidige debat om, hvad justitsministeren siger, og de spørgsmål, fru Elsebeth Gerner Nielsen har stillet justitsministeren, tydeligt viser, at vi har brug for på det her område at arbejde i dybden, sætte os ordentligt ind i det og også prioritere, hvordan vi får det gjort bedst, så vi får fat i både de anvisninger, der er, og også i de unge. Jeg tror, at der skal sættes ind fra flere sider og måske ikke kun via Retsudvalget, men med oplysning, information på alle fronter og dialog generelt med de unge.
Mariann Fischer Boel (V), 2004-02-05:
Så skal jeg sige til hr. Keld Albrechtsen, at det selvfølgelig er sådan, at detailhandelen har mulighed for at mærke de produkter, hvor der ikke er anvendt stråforkortere, som altså er fri for stråforkortere, og det var den proces, vi gerne havde set accelererede i vores samarbejde med detailhandelen.
Colette L. Brix (DF), 2004-12-10:
Jeg ved, det er ændringsforslagene, vi har på bordet i dag, men når man hører hr. Jørn Jespersen, så er det, som om den konkurrencelov, vi har i dag, og som vi faktisk har behandlet for 2 år siden, overhovedet ikke virker længere.
Mattias Tesfaye (S), 2020-12-17:
Det slutter jo af med: »Derfor pålægger Folketinget regeringen at tage de nødvendige lovgivningsmæssige skridt, så dansk kultur ikke fortrænges fra det offentlige rum, og så generelle tilladelser ikke kan forvanskes og bruges som skalkeskjul for religiøse bevægelser.«
Poul Qvist Jørgensen (S), 2003-11-28:
Mit spørgsmål er mere af sådan teknisk karakter, og derfor vil vi selvfølgelig også få det i udvalget: Hvorfor forestiller man sig, at landets højeste sagkundskab på biblioteksområdet, altså Biblioteksstyrelsen, skal pålægges at være smagsdommernes forlængede arm i den her sag?
Jeppe Kofod (S), 2010-01-21:
Det, som man også kan læse af beslutningsforslaget – hele årsagen til, at det er blevet fremsat – er jo også den diskussion, der var om de helt tilfældige justeringer, i det her tilfælde nedskæringer af UNICEF's bevilling, som regeringen foreslog med finanslovforslaget for 2010.
Pia Gjellerup (S), 2000-03-02:
Jeg synes, det er vigtigt, at også de ideer, som kvinder får, selvfølgelig de gode af dem, kan blive gennemført, også selv om de er lidt mindre store i slaget, når de skal præsentere dem. Så nævnte fru Pernille Sams, at VækstFonden har fået nogle dårligere muligheder for at medvirke i finansieringen af udviklingen.
Gitte Seeberg (KF), 2000-12-07:
Vi bør selvfølgelig også være opmærksomme på det, når vi i fremtiden lovgiver her i Folketinget. Jeg vil tilslutte mig det, og jeg er meget enig i det, som justitsministeren har sagt her fra talerstolen her i dag, og også det, som fru Birthe Rønn Hornbech har været inde på i sine indlæg, nemlig at det er utrolig vigtigt, at der sidder dommere rundtomkring i råd og nævn.
Alex Ahrendtsen (DF), 2018-11-08:
Indledningsvis vil jeg sige, at Dansk Folkeparti har været bekymret for de her omprioriteringsbidrag, som der jo har været over en bred kam, og vi foreslår ganske konkret på finansloven 2019 at afskaffe omprioriteringsbidraget helt – ikke 0,5 pct., ikke 1 pct., ikke 1,5 pct., men alle 2 pct. fra 2019 og fremover, og det vil vi gøre ved at finde pengene inden for Kulturministeriets område.
Benny Engelbrecht (S), 2010-04-09:
En række af de udtalelser, der har været fra den tidligere transportminister, har jo i høj grad gået på at lave nogle reduktioner i kerneydelserne, og rigtig mange af de analyser, som vi foreløbig har set, peger på, at foretager man en forringelse af A-brevets kvalitet, foretager man en forringelse af den postudbringning, og giver man færre ombringningsdage, så vil det ikke give en økonomisk gevinst.
Peter Hummelgaard (S), 2020-11-12:
Det er tre af initiativerne fra den aftale, som vi behandler her i dag, for selv om det er uhyre vigtigt at holde hånden under dansk erhvervsliv med en række kompensationsordninger, må vi ikke glemme dem, der lige nu står uden for arbejdsmarkedet; dem, der hele tiden har kæmpet for at finde en plads på arbejdsmarkedet; og dem, der er syge.
Pia Adelsteen (DF), 2019-01-11:
Det, der er vigtigt, er at sige, at det er producenterne og importørerne, der har ansvaret, og at når man står ude i detailhandelen som forbruger, skal man have en tillid til, at de stikprøvekontroller også fanger det meste – og jeg bliver nødt til at sige det meste.
Joachim B. Olsen (LA), 2016-10-25:
Der bliver rejst nogle spørgsmål, også i høringssvarene, i forhold til det her med kapitalejerudlån, hvor man ønsker at fjerne et forbud mod det, hvor DI og andre, bl.a. Dansk Erhverv, også har nogle forbehold, herunder Finansrådet, som Enhedslisten var inde på.
Lars Barfoed (KF), 2010-04-09:
Om denne problemstilling er det i beslutningsforslaget anført, at forskere peger på, at fiktiv børneporno som en afledt effekt fører til, at der begås seksuelle overgreb mod børn, idet personers benyttelse af animerede billeder så at sige er første skridt på vejen til benyttelse det, man i anførselstegn kunne kalde rigtig børneporno, hvilket kan føre til, at den pågældende selv begår overgreb på børn.
Leif Lahn Jensen (S), 2016-04-21:
Det drejer sig om virksomheder, som opfører sig ordentligt, med gode overenskomster, gode lønninger og gode forhold for deres medarbejdere, virksomheder, der ansætter medarbejdere via deres netværk og får de medarbejdere, som de mener kan være med til at udvikle deres virksomhed.
Holger K. Nielsen (SF), 2005-03-11:
Burde man derfor ikke genoverveje hele placeringen af den store sendemast oppe ved Kalundborg og så få en placering der, hvor der også på det sted tages højde for de meget kraftige lokale indvendinger, der har været ikke alene fra kommunen, men også fra Naturfredningsforeningen og andre organisationer på det pågældende område?
Karin Nødgaard (DF), 2017-04-04:
Det kan godt være gode love, det kan være love, som skal justeres, og når vi nu står i en situation som den her, hvor vi har en lov om økonomiske forhold, der daterer sig helt tilbage til 1925, er det helt klart, at der er mange ting, der kan have ændret sig, især på det familiemæssige område. Især kan man vel sige, at afhængigt af hvordan man indretter sig i familier i dag, og hvordan kønnenes ligestilling er og har ændret sig igennem alle de her år, kan det selvfølgelig være, at der er nogle ting, som det kan være væsentligt at vi går ind og kigger på og justerer.
Knud Erik Hansen (SF), 1999-12-08:
Jeg synes da flere gange, jeg har understreget klart, at der er nogle grænseoverskridende opgaver i EU, nogle opgaver, hvor produktionen er grænseoverskridende, hvor kapitalen er grænseoverskridende, som gør det nødvendigt - jeg vil godt give et svar til statsministeren, så vi ikke skal opleve det her engang til - at man samarbejder i Europa.
Mike Villa Fonseca (UFG), 2025-01-15:
Det synes jeg kunne være interessant at arbejde videre med i udvalget, og jeg håber selvfølgelig også, at partierne dukker op til udvalgsarbejdet, og at vi måske kunne ændre det her beslutningsforslag til, at det skal fremgå af årsopgørelsen, så jeg ikke skal fremsætte et nyt beslutningsforslag.
Sandra Elisabeth Skalvig (LA), 2024-11-07:
Altså, Socialdemokratiet anerkender, at vi med den nuværende aftale ikke, i hvert fald ikke inden for de retningslinjer, vi har sat op for det, kan frasortere de her ansøgere på en ordentlig måde, og Socialdemokratiet anerkender, at der er brug for nogle værktøjer, for at vi i Indfødsretsudvalget kan tage meget mere stilling til den enkelte ansøger, før ansøgeren kommer på et lovforslag.
Frank Aaen (EL), 2012-01-19:
Så er der nogle afgifter i det energiudspil, som den gamle regering kom med, og der vil jeg sige at vi i øjeblikket slås for at undgå at de bliver så høje, for vi synes ikke, der er grund til, at f.eks. afgiften for almindelige mennesker bliver højere end højst nødvendigt.
Hans Christian Schmidt (V), 2006-05-09:
Men jeg har sjældent hørt hr. Bjarne Laustsen sige, at det bedste signal at sende f.eks. til Nordjylland for nu at blive lidt lokal – for det hørte jeg jo meget på sidste gang – er, at vi skal have væksten til at gå i stå i Nordjylland, vi skal have arbejdspladserne ud af slagterierne, vi skal køre svin ud af landet, så vi kan sørge for, at f.eks. de tyske slagteriarbejdere har arbejde nok.
Brigitte Klintskov Jerkel (KF), 2023-04-28:
Statsministeren nævner det her med et nyt asylsystem, og jeg kunne egentlig godt tænke mig, også lidt i tråd med de tidligere spørgere, at høre mere konkret, hvad regeringen har tænkt sig at gøre, hvis vi meget snart kommer til at stå i en situation, hvor migranterne vælter ind over grænsen, ligesom vi oplevede det i 2015.
Peter Kofod Poulsen (DF), 2017-12-13:
Det leder mig jo frem til mit sidste spørgsmål i den her runde, og det er, om ministeren sådan meget klart kan sige, hvad der indholdsmæssigt er forskellen på det udspil, regeringen er kommet med, og det udspil fra april 2015, altså det, som fru Karen Hækkerup og hr. Manu Sareen i sin tid fremsatte forslag om.
Bendt Bendtsen (KF), 2003-03-12:
Jeg vil gerne sige til hr. Thomas Adelskov, at jeg har redegjort for de principielle vurderinger, der skal til, når man indgår offentlige tjenesteydelsesaftaler, og nu begynder hr. Adelskov at tage fiktive eksempler op og spørge: Kan det være sådan?
Keld Albrechtsen (EL), 2001-04-25:
Man havde måske nok ikke forestillet sig, hvor sårbårt og risikabelt et system man i virkeligheden har skabt. Det, der jo så i virkeligheden er det utrolige, er, at man på trods af de erfaringer og de ødelæggelser, som krisen skabte i f.eks. et land som Indonesien, så i virkeligheden blandt den vestlige verdens regeringer stort set i alt væsentligt intet har foretaget sig for at forsøge på at forebygge, at en lignende situation opstod igen.
Nicolai Wammen (S), 2003-09-09:
Socialdemokratiet har fremlagt et helt konkret forslag, der krone til krone er finansieret, og som kan rette op på den lange næse, som rigtig mange pensionister fik, dengang Dansk Folkeparti og regeringen lavede en aftale, hvor pensionisterne troede, at nu fik de en ældrecheck, men så skulle der modregnes ATP.
Lene Espersen (KF), 2002-04-30:
Dels indeholder reglerne meget mærkbare kontrol- og sanktionsforanstaltninger over for de producenter, der viser sig at have velfærdsproblemer i deres slagtekyllingebesætninger, dels har regeringen i handlingsplanen for bedre dyrevelfærd meldt klart ud, at vi agter at evaluere loven, når overgangsordningen er udløbet.
Bertel Haarder (V), 2005-03-29:
Hvis spørgeren ikke tror på mig, synes jeg altså, vi skal have lidt spørgsmål og svar i udvalget, og så kan jeg jo få indenrigsministeren til at være medunderskriver på svarene, så vi kan få skabt troværdighed om, at når man har en institution, kan der både være tomme pladser og mangel på pladser.
Liselott Blixt (UFG), 2022-05-19:
Jamen jeg elsker jo de her forslag, hvor vi virkelig kan vise, at vi herinde ikke er ens, selv om der er nogle borgere, der mener, at vi alle sammen kan være lidt inde på midten, uanset hvad spørgsmålet er, og er der noget, jeg næst efter Birthe Skaarup har kæmpet for i alle mine år som sundhedsordfører for Dansk Folkeparti, er det alternativ behandling og det, og at vi sikrer borgerne en tryghed i at vide, hvor de kan gå hen, når de skal have en behandling.
Bent Bøgsted (DF), 2015-03-19:
Så skal man i hvert fald efter min mening være meget varsom med ud fra tallene at bedømme, om det er blevet gjort rigtigt, for det er ikke, som vi ser det, et spørgsmål om, hvor mange politianmeldelser der er blevet lavet, som er et tegn på, hvor godt tilsynet har været.
Høgni Hoydal (T), 2005-09-06:
Men lad os så se på, hvad Danmark egentlig får ud af disse promillebeløb, hvis vi nu tager regeringen på ordet med noget for noget: Det giver international anseelse og styrker hele Danmarks globale rolle og muligheden for at indgå givtige internationale aftaler; det har givet og giver store fordele for dansk erhvervsliv og eksport i verden; det økonomiske flow og kapitalstrømmene, der flyder mellem Danmark og Færøerne og mellem Grønland og Danmark, har givet og giver store fordele for dansk eksport, danske virksomheder, den danske finansverden osv.
Knud Erik Kirkegaard (KF), 2003-05-13:
Jeg kender adskillige virksomheder, der gerne modtager et tilskud, hvis de har mulighed for at få det, og jeg kender også adskillige virksomheder, der stiller det samme spørgsmål, som hr. Ole Vagn Christensen nævnte, som noget af det allerførste, når man skal ud på virksomheden og etablere en kontakt.
Christine Antorini (S), 2010-11-26:
Det er jo sådan, at der er færre unge i dag, der gennemfører en ungdomsuddannelse, end da regeringen kom til, på trods af at regeringen og alle os andre i Folketinget har et fælles og oprigtigt ønske om, at mindst 95 pct. af de unge skal gennemføre en ungdomsuddannelse.
Ole Birk Olesen (LA), 2016-05-13:
Hvis vi under forhandlinger om en kommende 2025-plan, altså en plan, der rækker 10 år ud i fremtiden, f.eks. på et tidspunkt sidder med en pose penge på bordet, som er udmøntningen af alle reformtiltag og råderum osv., og den pose penge udgør, lad os sige 50 mia. kr., og Dansk Folkeparti så siger, at de gerne vil bruge nogle af de 50 mia. kr. til nogle bestemte kommuner, og hvis det for Dansk Folkeparti er et meget afgørende punkt for, at vi kan nå i mål, og Dansk Folkeparti så til gengæld er villig til at imødekomme Liberal Alliance på, at topskatten skal lettes, vil jeg ikke afvise, at det kan ske.
Claus Hjort Frederiksen (V), 2009-11-11:
Langt den største del af den vækst er prioriteret til kommuner og regioner, herunder sundhedsområdet med 21 mia. kr. og socialområdet med 15,5 mia. kr. Prioriteringen kan også ses på eksempelvis ældreområdet, hvor udgiften pr. over 75-årige i perioden 2001 til 2008 er steget med 7,5 pct.
Keld Albrechtsen (EL), 2004-11-16:
Det er en bestræbelse, vi gerne vil medvirke til, hvis det foregår på en anstændig og ordentlig måde, sådan som det også ligger i det her forslag, men uden det drakoniske tvangsregimente over for de almene boligforeninger, som ministeren har på bedding, og som vi får at se i begyndelsen af december.
Elsebeth Gerner Nielsen (RV), 2002-05-28:
Jeg vil gerne have, at miljøministeren svarer på det spørgsmål, og også spørge, om miljøministeren har gjort sig sine overvejelser over, hvad det kommer til at betyde for vores kystlinjer og for de muligheder, hele befolkningen indtil nu har haft for at rekreere sig i det åbne land og ved stranden og ved kysten.
Claus Kvist Hansen (DF), 2018-04-10:
Den nye ordning er indrettet på en måde, som netop tager højde for udviklingen, hvor den vedvarende energi fra solceller og vindmøller produceres mere og mere effektivt, sådan at behovet for støtte er faldet og må forventes at falde yderligere, så man om en årrække måske kan klare sig på markedsvilkår.
Johanne Schmidt-Nielsen (EL), 2011-03-31:
Jeg kunne også godt tænke mig at vide, hvor mange penge der er blevet snydt for, for når man kommer med et lovforslag og siger, at det handler om at forebygge og forhindre noget snyd, bliver man jo nødt til at fortælle både Folketinget og offentligheden, hvad det er for noget snyd, der har været.
Kristian Jensen (V), 2000-05-24:
Vi vil gerne støtte, at der bliver skabt mulighed for, at det her bliver et legalt og ærværdigt erhverv, men det gør man ikke ved at lukke de tilbageblevne private og lovlydige spillehaller; det gør man ved at finde en balance, og den balance er ikke fundet i lovforslaget indtil nu.
Karsten Lauritzen (V), 2018-10-24:
Der skal vi tænke os grundigt om, forstået på den måde, at der jo er en lang række virksomheder, som måske ikke bruger et digitalt salgsregistreringssystem, men laver bogføring og andre ting og overholder reglerne, og dem skal vi ikke pålægge en unødig byrde.
Morten Homann (SF), 2002-12-06:
Men jeg vil alligevel sige til universitetsdiskussionen, at det ville gavne diskussionen lidt, hvis hr. Kristian Jensen kunne prøve at komme med noget dokumentation for, hvordan der er problemer med den nuværende ledelsesform, og også prøve at komme med nogle bud på, hvor der egentlig ligger forenklinger i den reform, som man har lavet.
Per Clausen (EL), 2008-12-05:
Det er derfor blevet et rigtig godt og veletableret mærke, som jeg sådan set godt kan forstå kan danne inspiration til, at man prøver at se på, om man ikke også kunne udvide det at have et ægte troværdigt mærke på andre områder, som så i det her tilfælde er dyrevelfærdsområdet.
Rasmus Prehn (S), 2015-12-17:
Vi er selvfølgelig rigtig glade for, at Venstre står her og siger, at man ligesom os er optaget af sikkerheden på vejene og ordnede forhold og andet, og derfor konstaterede vi jo, at Venstre, da vi havde forslaget i salen sidst, var meget positive over for det her og lagde an til, at man ville støtte det.
Rune Lund (EL), 2007-05-15:
Vi mener, at man skal tænke meget mere i en mellemstatslig samarbejdsmodel, som tager udgangspunkt i den politiske virkelighed, hvor de politiske offentligheder – fagbevægelser, græsrødder – eksisterer rundtomkring i de enkelte lande og dermed giver de enkelte mennesker i de enkelte lande muligheder for at påvirke beslutningerne mest muligt.
Thor Pedersen (V), 2001-05-15:
for, hvordan deres kapacitet og muligheder kan udnyttes, hvordan vi kan udnytte den arbejdskraft, der er til rådighed, men som ikke udnyttes i dag, hvordan lægerne kan få længere arbejdstid, og hvordan man kan begrænse spildtid og møder og til gengæld se patienten lidt oftere og følge med i sygdommen.